অ্যাক্সিওম অরবিটাল সেগমেন্ট

অ্যাক্সিওম অরবিটাল সেগমেন্ট বা অ্যাক্সিওম সেগমেন্ট (বা এএস) হল আন্তর্জাতিক মহাকাশ স্টেশনের (আইএসএস) পরিকল্পিত মডুলার উপাদান, যা অ্যাক্সিওম স্পেস দ্বারা বাণিজ্যিক মহাকাশ কার্যক্রমের জন্য নকশা করা হয়েছে। অ্যাক্সিওম স্পেস ২০২ সালের জানুয়ারি মাসে এই উদ্যোগের জন্য প্রাথমিকভাবে নাসার অনুমোদন পেয়েছিল। অ্যাক্সিওম স্পেস পরবর্তীতে ২০২০ সালের ২৮শে ফেব্রুয়ারি নাসা কর্তৃক চুক্তিতে ভূষিত হয়। এই কক্ষপথীয় স্টেশনটি আইএসএস পরিত্যক্ত হওয়ার পরে আইএসএস থেকে বিচ্ছিন্ন হয়ে তার নিজস্ব মডুলার স্পেস স্টেশন অ্যাক্সিওম স্টেশনে পরিণত হবে।
অন্তত চারটি অ্যাক্সিওম মডিউল আন্তর্জাতিক মহাকাশ স্টেশনে সংযুক্ত হবে। প্রথম মডিউলটি ২০২৪ সালে উৎক্ষেপণ করার পরিকল্পনা করা হয়েছে এবং "হারমনি"র ফরোয়ার্ড পোর্টে নোঙর করবে, যার জন্য হারমনি নাদির-এর মতো আইএসএস-এর অন্য কোনও বন্দরে প্রেসারাইজড মেটিং অ্যাডাপ্টারের (পিএমে-২) স্থানান্তরিত করা প্রয়োজন। অ্যাক্সিওম স্পেস তার প্রথম মূল মডিউলে অন্তত তিনটি অতিরিক্ত মডিউল সংযুক্ত করার এবং মডিউলগুলিতে বসবাসের জন্য ব্যক্তিগত মহাকাশচারীদের পাঠানোর পরিকল্পনা করেছে।
অ্যাক্সিওম রেন্ডারিংগুলি ব্যাখ্যা করে যে কীভাবে চারটি মডিউল আইএসএস-এর সঙ্গে সংযুক্ত হতে পারে কারণ সেগুলি কানাডার্ম২ ব্যবহার করে মোবাইল সার্ভিসিং সিস্টেম দ্বারা বার্থ বা নোঙর করে ও স্থানান্তরিত হয়। ২০২০-এর দশকের শেষের দিকে আইএসস-এর অবসর নেওয়ার পরেও কানাডার্ম২ অ্যাক্সিওম স্পেস স্টেশনে তার কার্যক্রম চালিয়ে যেতে পারে।
কোম্পানীটি ২০২০ সালের ফেব্রুয়ারি মাসে প্রাথমিক পরিকল্পনা প্রকাশ করেছিল, যে কীভাবে অ্যাক্সিওম সেগমেন্ট থেকে নির্মিত এবং একটি এয়ারলক সহ একটি শক্তি ও তাপীয় মডিউলের সঙ্গে আইএসএস-এর অবসর ও বিচ্ছেদের উপর অতিরিক্ত উপাদান নিয়ে অ্যাক্সিওম অরবিটাল সেগমেন্ট একটি সম্ভাব্য ভবিষ্যত মহাকাশ স্টেশন অ্যাক্সিওম স্টেশনের ভিত্তি তৈরি করতে সক্ষম। কোম্পানিটি ২০২৪ সালে আইএসএস-এ তার প্রথম মডিউল উৎক্ষেপণ করার পরিকল্পনা করেছে, দ্বিতীয়, তৃতীয় ও চতুর্থটি যথাক্রমে ২০২৫, ২০২৬ ও ২০২৭ সালে উৎক্ষেপণ করবে।
অ্যাক্সিওম অরবিটাল সেগমেন্টের ক্রু কোয়ার্টারের অভ্যন্তরীণ ধারণাটি ফরাসি স্থপতি ও নকশাকার ফিলিপ স্টার্ক দ্বারা নকশা করা হয়েছিল। বাসস্থানের রেন্ডারিংগুলি দেয়াল সহ একটি চেম্বার প্রদর্শিত করে, যা টিফ্টড প্যাডিং দিয়ে আচ্ছাদিত এবং শত শত রঙ-পরিবর্তনকারী এলইডি দিয়ে ভরা। অ্যাক্সিওম অরবিটাল সেগমেন্টে হাই-স্পিড ওয়াই-ফাই, ভিডিও স্ক্রিন, ছবির জানালা এবং একটি কাচের দেয়ালওয়ালা কপোলা সহ বিভিন্ন সুবিধা থাকবে — যাকে অ্যাক্সিওম-এর পক্ষ থকে "মহাকাশের পরিবেশের জন্য নির্মিত সবচেয়ে বড় উইন্ডো অবজারভেটরি" বলা হয়েছে।
অ্যাক্সিওম স্টেশনের প্রথম পরিকল্পিত মডিউল হাব ১-এর উৎক্ষেপণ ২০২৪ সালে করা হবে বলে আশা করা হচ্ছে। এটি চারজন মহাকাশচারী সদস্যের জন্য কোয়ার্টার সরবরাহ করবে।
অ্যাক্সিওম স্টেশন ব্রিটিশ কোম্পানি "স্পেস এন্টারটেইনমেন্ট এন্টারপ্রাইজ-এর" (বা এসইই) জন্য এসইই-১ মডিউল তৈরি করার পরিকল্পনা করেছে। এটি একটি ছয় মিটার গোলাকার ইনফ্ল্যাটেবল মডিউল এবং মহাকাশে প্রথম বিনোদন স্টুডিওর উদ্দেশ্য পূরণ করার পরিকল্পনা করা হয়েছে। এএক্সএইচ১ আইএসএস-এর সাথে সংযুক্ত হওয়ার পরে এটি ২০২৪ সালের শেষের দিকে উৎক্ষেপণ করার পরিকল্পনা করা হয়েছে।
এছাড়াও এসইই-এর পরিচালক হলেন দিমিত্রি লেসনেভস্কি ও এলেনা লেসনেভস্কি স্টেশনে টম ক্রুজের সঙ্গে একটি ভবিষ্যতের চলচ্চিত্রের জন্য চলচ্চিত্র শুটিং চালিয়ে যাচ্ছেন।
অ্যাক্সিওম স্টেশন-এর হাব ২ মডিউল ২০২৫ সালে উৎক্ষেপিত হবে বলে আশা করা হচ্ছে। এটি অতিরিক্ত চারজন মহাকাশচারী সদস্যের জন্য কোয়ার্টার সরবরাহ করবে, যা স্টেশনটিকে আটজন মহাকাশচারীকে সমর্থন করার অনুমতি দেবে।
অ্যাক্সিওম স্টেশনের গবেষণা ও উত্পাদন ল্যাব ২০২৬ সালে উৎক্ষেপণ করার পরিকল্পনা করা হয়েছে।
অ্যাক্সিওম স্টেশনের আর্থ অবজারভেটরি একটি কাচের দেয়ালযুক্ত কাপোলা হবে, যা ২০২৬ সালে উৎক্ষেপণ করার পরিকল্পনা করা হয়েছে। 
অ্যাক্সিওম স্টেশনের পাওয়ার টাওয়ার স্টেশনটিকে সমর্থন করার জন্য সোলার অ্যারের মাধ্যমে বিদ্যুৎ সরবরাহ করবে, যাতে অ্যাক্সিওম স্টেশনটি আইএসএস থেকে সংযোগ বিচ্ছিন্ন হয়ে গেলে নিজেকে সমর্থন করতে সক্ষম হবে। এটি ২০২৭ সালে উৎক্ষেপিত হবে বলে আশা করা হচ্ছে। এএক্সপিটি উৎক্ষেপিত না হওয়া পর্যন্ত অ্যাক্সিওম স্টেশন শক্তি সরবরাহের জন্য আইএসএস-এর উপর নির্ভর করবে।
এএক্সএইচ১ ও এএক্সএইচ২ উভয়ের জন্য প্রাথমিক কাঠামো এবং মাইক্রোমেটিওরয়েড ও ধ্বংসাবশেষ সুরক্ষা ব্যবস্থা (বা এমডিপিএস) তৈরি ও পরীক্ষা করার জন্য অ্যাক্সিওম স্পেস থ্যালেস অ্যালেনিয়া স্পেসের সঙ্গে একটি চুক্তি স্বাক্ষর করেছে। থ্যালেস অ্যালেনিয়া স্পেস ইতিমধ্যেই এএক্সএইচ১-এর প্রাথমিক কাঠামো তৈরির প্রক্রিয়ায় রয়েছে। ম্যানুফ্যাকচারিং রেডিনেস রিভিউ ২০২১ সালের ২১শে সেপ্টেম্বর শেষ হওয়ার সঙ্গে সঙ্গে থ্যালেস অ্যালেনিয়া এএক্সএইচ১-এর শঙ্কু প্যানেলগুলি ঢালাই শুরু করতে সক্ষম হয়েছিল। এএক্সএইচ১-এর প্রাথমিক কাঠামো ২০২৩ সালের প্রথম দিকে ইতালি থেকে হিউস্টনে পৌঁছে দেওয়া হবে বলে আশা করা হচ্ছে, যেখানে অ্যাক্সিওম স্পেস উৎক্ষেপণের আগে সমস্ত ব্যবস্থার সমাবেশ ও একীকরণ সম্পূর্ণ করবে।
কোন রকেট এএক্সএস মডিউলগুলিকে নিম্ন পার্থিব কক্ষপথে নিয়ে যাবে সে বিষয়ে কোনো ঘোষণা করা হয়নি। প্রথম মডিউল, এএক্সএইচ১, ফরওয়ার্ড পোর্ট অব হারমনির (আইএসএস মডিউল) সঙ্গে সংযুক্ত করার পরিকল্পনা করা হয়েছে। এসইই-১ মডিউলটি এসএক্সএইচ১-এর রেডিয়াল পোর্টগুলির একটিতে নোঙর করার পরিকল্পনা করা হয়েছে। তারপর এসএক্সএইচ২ এসএক্সএইচ১-এর ফরোয়ার্ড পোর্টে নোঙর করবে। এএক্সপিটি-কে এসএক্সএইচ১ বা এসএক্সএইচ২-এর জেনিথ বন্দরে নোঙর করার পরিকল্পনা করা হয়েছে। অ্যাক্সিওম স্টেশন একটি মডুলার স্পেস স্টেশন হওয়ায় প্রয়োজন অনুসারে মডিউলগুলি বিভিন্ন বন্দরে স্থানান্তরিত হতে সক্ষম।
অ্যাক্সিওম স্টেশন-এর পরিকল্পনা একটি ল্যাব মডিউল এএক্সআরএমএফ-এর পরিকল্পনা করা হয়েছে, যাতে লো নিম্ন পার্থিব কক্ষপথ গবেষণা ও উৎপাদনের সুযোগ প্রদান করা যায়।
অ্যাক্সিওম স্টেশনে বিনোদন মডিউলের এসইই-১ মতো সাধারণ বাণিজ্যিক ব্যবহারের জন্য জায়গা রাখার পরিকল্পনা করা হয়েছে।